અમદાવાદ: અમદાવાદના વસ્ત્રાલ વિસ્તારમાં સ્કૂલમાં ગુલ્લી મારીને ફરવા જતી રહેલી વિદ્યાર્થિની દ્વારા તેનાં માતાપિતા સામે તેનું અપહરણ થયું હોવાનું તરકટ રચવાનો એક અજીબોગરીબ ચોંકાવનારો કિસ્સો સામે આવ્યો છે. ગઇ કાલે વહેલી સવારે વિદ્યાર્થિનીની જાસૂસી કરવા માટે માતાપિતા સ્કૂલમાં પહોંચી ગયાં હતાં. જ્યાં સ્કૂલમાં વિદ્યાર્થિની આવી નહીં હોવાની વિગતો માતાપિતાને મળતાં તેમણે શોધખોળ શરૂ કરી હતી. પોલીસે પણ તપાસ શરૂ કરી હતી જોકે સ્કૂલ છૂટવાના સમયે વિદ્યાર્થિની ઘરે પહોંચી ગઇ હતી. માતાપિતા અને પોલીસ સમક્ષ તેનું 4 યુવકોએ અપહરણ કર્યું હોવાનું તરકટ રચ્યું હતું.